CELEX: 62010TN0015
Language: fi
Date: 2010-01-25 00:00:00
Title: Asia T-15/10: Kanne 25.1.2010 — Noko Ngele v. Euroopan komissio

19.6.2010   
            
            
               FI
            
            
               Euroopan unionin virallinen lehti
            
            
               C 161/43
            
         
      Kanne 25.1.2010 — Noko Ngele v. Euroopan komissio
      (Asia T-15/10)
      (2010/C 161/68)
      Oikeudenkäyntikieli: ranska
      
         Asianosaiset
      
      
         Kantaja: Mariyus Noko Ngele (Bryssel, Belgia) (edustaja: asianajaja F. Sabakunzi)
      
         Vastaaja: Euroopan komissio
      
         Vaatimukset
      
      Unionin yleisen tuomioistuimen on
      
                  —
               
               
                  todettava, että CDE ei ole korvannut CDI:tä eikä se ole oikeudellisesti olemassa eikä sillä ole oikeushenkilöyttä Belgiassa;
               
            
                  —
               
               
                  velvoitettava Euroopan komissio, yksi sen jäsenistä ja tietyt sen virkamiehistä yhteisvastuullisesti maksamaan vahingonkorvauksena 200 000 euron määrä 10 prosentin vuotuisine laillisine korkoineen vuodesta 1995 lähtien ja tuomioistuimen määräämine korkoineen;
               
            
                  —
               
               
                  velvoitettava Euroopan komissio, yksi sen jäsenistä ja tietyt sen virkamiehistä yhteisvastuullisesti maksamaan korvauksena henkisestä kärsimyksestä 5 000 000 euron määrän tuomioistuimen määräämine korkoineen;
               
            
                  —
               
               
                  todettava, että tuomio voidaan panna täytäntöön valituksesta huolimatta;
               
            
                  —
               
               
                  velvoitettava vastaaja korvaamaan oikeudenkäyntikuluina arviolta 30 000 euroa.
               
            
         Oikeudelliset perusteet ja pääasialliset perustelut
      
      Esillä olevalla kanteella kantaja vaatii sen vahingon korvaamista, joka väitteen mukaan on aiheutunut siitä, ettei hän voinut periä saatavaa, joka hänellä oli Centre pour le développement industriel (CDI) -nimiseltä elimeltä, sen jälkeen, kun tämä elin oli korvattu AKT-valtioiden (Afrikan, Karibian ja Tyynenmeren valtiot) ryhmän ja Euroopan unionin yhteisellä toimielimellä, jonka nimenä on Centre pour le développement de l'entreprise (CDE)